Diari Oficial de la Generalitat Valenciana


Sumari del DOGV 7363, del 18-09-2014 (2014/8416)

Convocatòria i bases per a la selecció de 14 agents del cos de la policia local, escala bàsica, 10 pel torn lliure i quatre pel torn de mobilitat, i formació de borsa de treball.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   7363

Data del DOGV
:   18-09-2014

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2014/8416


Data del document
:   09-09-2014

Organisme emissor
:   Ajuntament de Gandia

Tipus de document
:   Anunci

Correcció d'errades

Anàlisi jurídica

 Descriptors 

:   * Gandia
    * concurs administratiu

Convocatòria i bases per a la selecció de 14 agents del cos de la policia local, escala bàsica, 10 pel torn lliure i quatre pel torn de mobilitat, i formació de borsa de treball. [2014/8416]  
De conformitat amb la Resolució número 2014-4640, de 30 juliol 2014, del coordinador general de Recursos Humans de l'Ajuntament de Gandia, s'han aprovat les bases per a la selecció de 14 agents de la Policia Local de l'Ajuntament de Gandia, de les quals 10 es reserven per al torn lliure i 4 es reserven per al torn de mobilitat, de conformitat amb les referides bases, per la qual cosa es procedeix a publicar la present convocatòria i les bases en el Butlletí Oficial de la Província de València i en el Diari Oficial de la Comunitat Valenciana, i extracte de la convocatòria en el Boletín Oficial del Estado.  
El termini de presentació de sol·licituds és de 20 dies hàbils comptats des de l'endemà de la publicació de l'extracte d'aquesta convocatòria en el Boletín Oficial del Estado.  
  
Bases per a la selecció de 14 agents del cos de la Policia Local de l'Ajuntament de Gandia, escala bàsica, de les quals deu (10) del torn lliure per oposició lliure i quatre (4) del torn de mobilitat i formació de borsa de treball  
  
Primera. Objecte de la convocatòria  
És objecte de la present convocatòria la provisió en propietat com a funcionari de carrera de 14 places d'agent de policia local, vacants en la plantilla de l'Ajuntament de Gandia, provinents de l'oferta d'ocupació pública de 2013. Es cobriran 10 d'aquestes pel torn lliure, mitjançant el sistema d'oposició lliure, i quatre pel torn de mobilitat, mitjançant concurs, així com de la formació d'una borsa de treball.  
  
El nombre de places convocades en torn lliure podrà augmentar amb les vacants que es produïsquen amb anterioritat a la celebració de les proves selectives, dins dels límits establerts legalment.  
Les places que en el torn de mobilitat quedaren desertes, incrementaran les vacants a cobrir pel torn lliure.  
  
Segona. Requisits dels aspirants  
Per a ser admesos a la realització de les proves selectives, els aspirants hauran de reunir els següents requisits, referits al dia en què finalitze el termini d'admissió de sol·licituds:  
1. Torn lliure:  
a) Tenir la nacionalitat espanyola.  
b) Estar en possessió del títol de Batxiller Superior, tècnic mitjà, Formació Professional de segon grau o equivalent o complides les condicions per a obtindre'l en la data que finalitze el termini de presentació d'instàncies. L'equivalència haurà de ser reconeguda per l'administració competent i degudament acreditada en este sentit pels aspirants.  
  
c) No patir malaltia o defecte físic que impedisca l'exercici de les funcions, d'acord amb els quadres d'exclusions mèdiques que s'assenyalen en els annexos d'aquestes bases, i tindre una estatura mínima d'1,65 metres els homes i 1,60 metres les dones.  
d) Tenir complits 18 anys i no haver-ne complit 36. Només als efectes de l'edat màxima, es compensarà el límit amb els serveis prestats anteriorment a l'Administració local com a policia local o auxiliar de policia local.  
e) No haver estat separat mitjançant expedient disciplinari del servei de l'Estat, de les comunitats autònomes o de les entitats locals, ni trobar-se inhabilitat per a l'exercici de funcions públiques.  
f) Estar en possessió dels permisos que habiliten per a la conducció de les classes B en condicions per a accedir al permís BTP, i A, que permeta la conducció de motocicletes amb unes característiques de potència que no sobrepassen els 25 kW o una relació potència/pes no superior a 0,16 kW/kg.  
g) No tenir antecedents penals per delictes dolosos o tenir-los cancel·lats.  
2. Torn de mobilitat:  
Per a participar en els concursos de mobilitat s'hauran de reunir els següents requisits, referits al dia en què finalitze el termini d'admissió de sol·licituds:  
a) Ser funcionari de carrera de la categoria que es convoca, integrat en la subescala de serveis especials, classe policia local i els seus auxiliars, de qualsevol dels municipis de la Comunitat Valenciana en la categoria que es convoca  
b) Haver romàs, almenys, dos anys com a funcionari de carrera en el lloc de treball des del qual es concursa.  
c) No faltar menys de cinc anys per a passar a la situació de segona activitat.  
d) No patir malaltia ni defecte físic que li impedisca el normal exercici de les funcions pròpies de la seua escala i categoria, d'acord amb el barem d'exclusions mèdiques que es recull en els annexos d'aquestes bases.  
e) No trobar-se suspès ni inhabilitat en ferm per a l'exercici de funcions públiques. Si es produeix la suspensió o la inhabilitació amb posterioritat a la resolució del concurs de mobilitat, per un procediment iniciat amb anterioritat a la data de convocatòria del concurs, s'entendran anul·lades totes les actuacions respecte de l'aspirant esmentat.  
  
f) Estar en possessió dels permisos que habiliten per a la conducció de vehicles automòbils i motocicletes destinats al servei d'urgència o emergències.  
g) Qualsevol altre requisit que s'establisca per a la mobilitat dels funcionaris de la policia local.  
  
Tercera. Presentació d'instàncies i documentació annexa  
Presentació d'instàncies. Les instàncies per a sol·licitar prendre part en el concurs o en l'oposició, segons el torn pel qual es desitge accedir, es dirigiran a l'alcalde president de l'Ajuntament, i s'han de presentar en el Registre General o en la forma que preveu l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú. El termini de presentació és de 20 dies hàbils, a partir de l'endemà de la publicació de l'extracte d'aquesta convocatòria en el Boletín Oficial del Estado. En les instàncies els aspirants hauran de manifestar que reuneixen tots els requisits exigits.  
  
Drets d'examen. A les instàncies hauran d'adjuntar resguard acreditatiu del pagament dels drets d'examen, la quantia dels quals importa la quantitat de 50 euros. El pagament podrà efectuar mitjançant ingrés en el compte IBAN ES1080268322026742145236 de la Caixa d'Estalvis i Pensions de Barcelona «La Caixa», OP de Gandia, a nom de l'Ajuntament de Gandia, o bé mitjançant gir postal o telegràfic. En aquest cas es consignarà en la instància el número de gir.  
Torn de mobilitat. Així mateix, per al torn de mobilitat, a les instàncies també ha d'adjuntar la documentació acreditativa dels mèrits que s'al·leguen degudament compulsats per funcionari competent, i que hagen de servir de base per a l'aplicació del barem del concurs. No es valorarà cap mèrit que no es justifique i s'adjunte a la instància. La documentació serà tornada als aspirants que no siguen seleccionats, una vegada siga ferma la resolució del procés de selecció.  
  
  
Quarta. Admissió d'aspirants  
Per a ser admesos a les proves selectives, bastarà que els aspirants manifesten en la instància que reuneixen totes les condicions exigides en aquestes bases, referides a la data de finalització del termini de presentació, que hagen abonat els drets d'examen i que hagen aportat i indicat en la instància la documentació acreditativa dels mèrits al·legats per al concurs.  
Expirat el termini d'admissió d'instàncies, per resolució de l'Alcaldia s'aprovaran les llistes provisionals d'aspirants admesos i exclosos. Les relacions provisionals d'aspirants admesos i exclosos seran publicades en el tauler d'anuncis de la casa consistorial. Es publicarà en el Butlletí Oficial de la Província de València la relació provisional d'aspirants exclosos i la ressenya de l'anunci de la relació provisional d'aspirants admesos inserida en el tauler d'anuncis de la casa consistorial, i es concedirà un termini de 10 dies a efectes d'esmena de defectes pels aspirants exclosos, quan foren esmenables.  
Transcorregut aquest termini, sense que es formule reclamació, s'entendran definitives les dites llistes, i l'Alcaldia resoldrà les reclamacions presentades.  
  
Quinta. Tribunal qualificador  
1. El tribunal qualificador estarà integrat pels següents membres, tots ells amb veu i vot:  
President/a: un/a funcionari/ària de carrera, designat per l'òrgan competent en matèria de personal, amb titulació igual o superior a l'exigida per a les places convocades.  
Vocals: cinc vocals designats per l'òrgan competent en matèria de personal, designats entre funcionaris pertanyents als cossos de policia local de la Comunitat Valenciana, almenys tres dels quals seran funcionaris de l'Ajuntament de Gandia, amb titulació igual o superior a la exigida per a les places convocades.  
Secretari: el de la corporació o funcionari/ària que delegue, que actuarà, a més, com a vocal.  
2. La pertinença als òrgans de selecció serà sempre a títol individual, i no podrà ostentar aquesta en representació o per compte de ningú.  
  
3. La composició del tribunal inclourà la dels respectius suplents.  
4. Podran nomenar assessors del tribunal per a les proves psicotècniques, mèdiques, d'aptitud física, valencià i anglès. El seu nomenament s'haurà de fer públic juntament amb el del tribunal.  
5. La corporació sol·licitarà dels òrgans corresponents les propostes de designació que siguen procedents, que s'ha d'efectuar en el termini dels 20 dies següents al de la recepció de la sol·licitud.  
6. Els vocals del tribunal posseiran igual o superior titulació acadèmica que l'exigida per als llocs de treball oferts.  
7. El tribunal no podrà constituir-se ni actuar sense l'assistència de la meitat més un dels seus membres, titulars o suplents.  
8. La designació dels membres del tribunal es farà pública junt amb la relació d'exclosos, en el Butlletí Oficial de la Província de València, Diari Oficial de la Comunitat Valenciana i tauler municipal d'anuncis. Els membres del tribunal podran abstenir-se o ser recusats pels aspirants quan concórreguen les causes previstes legalment per a això.  
  
9. Als efectes del que disposa l'annex IV del Reial Decret 462/2002, de 24 de maig, el tribunal que actua en aquesta prova selectiva tindrà la categoria segona, tant pel que fa a l'assistència dels membres del tribunal com dels seus assessors i col·laboradors.  
  
Sexta. Començament i desenvolupament del concurs i de l'oposició  
L'ordre d'actuació dels aspirants en aquells exercicis que no puguen realitzar-se conjuntament serà el determinat prèviament per la Generalitat Valenciana per a la selecció del seu personal, segons l'últim sorteig realitzat a què es refereix l'article 10.3 del Decret 33/1999, de 9 de març, del Consell de la Generalitat Valenciana.  
Els aspirants seran convocats en crida única, excepte casos de força major, degudament justificats i apreciats lliurement pel tribunal. La no-presentació d'un aspirant en el moment de ser cridat a qualsevol de les proves obligatòries determinarà automàticament la pèrdua del seu dret a participar en el procés selectiu, per la qual cosa quedarà exclòs.  
  
El tribunal podrà requerir als aspirants, en qualsevol moment, perquè acrediten la seua identitat, al fi hauran de portar el document nacional d'identitat.  
Almenys 15 dies abans de començar la primera prova, es farà públic en el Butlletí Oficial de la Província de València i en el tauler d'anuncis de la casa consistorial el dia, hora i local en què haurà de tenir lloc.  
  
Una vegada començades les proves no serà necessària la publicació dels successius anuncis de celebració dels restants exercicis en el Butlletí Oficial de la Província de València. Serà suficient la publicació en els taulers d'anuncis de l'Ajuntament de Gandia, amb 12 hores d'antelació del començament d'aquestes, si es tracta del mateix exercici, o de 72, si es tracta d'un nou exercici.  
  
Sèptima. Procediment de selecció. Torn de mobilitat. Concurs  
1. Psicotècnic.  
En primer lloc els aspirants hauran de superar un reconeixement psicotècnic, d'acord amb els criteris i barems establerts en l'Ordre de 23 de novembre de 2005, de la Conselleria de Justícia, Interior i Administracions Públiques (DOGV 5148, 02.12.2005), per la qual s'estableix els criteris mínims per a la selecció dels policies locals de la Comunitat Valenciana en les proves físiques, psicotècniques i reconeixement mèdic, tal com s'assenyala en els annexos I i II de les presents bases.  
  
2. Prova sobre temes locals. De caràcter obligatori i no eliminatori.  
  
Consistirà a contestar un qüestionari de 25 preguntes amb respostes alternatives, que versaran sobre matèria relativa al grup V del temari que s'inclou en l'annex III d'aquestes bases, en un temps màxim de 50 minuts.  
La qualificació d'aquest exercici serà de 0 a 5 punts.  
3. Entrevista. De caràcter obligatori i no eliminatori. Consistirà en el desenvolupament d'una entrevista personal, on es valorarà l'aptitud, eficàcia, iniciativa sobre plantejaments relatius a l'activitat policial i sobre el contingut de la matèria relativa al grup V del temari que s'inclou en l'annex III d'aquestes bases.  
4. Prova de valoració de mèrits.  
Es procedirà a continuació a la valoració de mèrits dels aspirants que hagen superat el test psicotècnic, per a cobrir les places oferides per torn de mobilitat segons l'annex IV que s'adjunta.  
5. En darrer lloc els aspirants hauran de superar un reconeixement mèdic, d'acord amb els criteris i barems establerts en l'Ordre de 23 de novembre de 2005, de la Conselleria de Justícia, Interior i Administracions Públiques (DOGV 5148, 02.12.2005), per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i reconeixement mèdic, tal com s'assenyala en els annexos I i II de les presents bases.  
  
En qualsevol moment del procés d'adjudicació es podrà demanar formalment dels interessats els aclariments o, si escau, la documentació addicional que s'estime necessària per a la comprovació dels mèrits, requisits o dades al·legades, així com aquells altres que es consideren necessaris per a una correcta valoració.  
L'ordre de prioritat per a l'adjudicació de les places convocades vindrà donat per la major puntuació total obtinguda, a la vista del procés realitzat. En el supòsit d'empats, caldrà ajustar-se al que disposa l'article 3 de l'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'aprova el barem general d'aplicació als concursos de mèrits per a la provisió de places en els cossos de la policia local de la Comunitat Valenciana, pel torn de mobilitat.  
Un cop resolt el concurs es passarà al procediment de selecció per torn lliure.  
  
Octava. Procediment de selecció. Torn lliure. Oposició  
Proves selectives  
1. Mesurament d'estatura, aportació de certificat mèdic oficial i proves d'aptitud física. De caràcter obligatori i eliminatori.  
Consistirà a comprovar que supera l'alçada mínima a què es refereix la base segona, 1.c, i a superar un reconeixement mèdic, d'acord amb el quadre d'exclusions mèdiques que s'expressa en l'Ordre de 23 de novembre de 2005, tal com s'assenyala en l'annex II de les presents bases.  
Prèviament a l'inici de les proves els aspirants aportaran un certificat mèdic oficial, en el qual es faça constar expressament la seua capacitat per a concórrer a les proves físiques exigides per a l'accés a la categoria d'agent, així com que no es troben impedits o incapacitats per a l'accés a la funció pública.  
Consistiran a superar proves d'aptitud física que pose de manifest la capacitat per a l'exercici del lloc de treball i el contingut i marques mínimes seran, almenys, les següents:  
1.1. Proves físiques.  
1. Pujada de corda amb presa de peus: homes, 4,50 metres; dones, 3,50 metres.  
2. Salt de longitud amb carrera: homes, 4 metres; dones, 3,80 metres.  
3. Cursa de resistència en 1.000 metres: homes, 4 minuts; dones, 4 minuts 10 segons.  
4. Salt d'altura: homes: 1,30 metres; dones, 1,10 metres.  
5. Cursa de velocitat en 60 metres: homes, 9 segons; dones, 10,60 segons.  
6. Natació, 50 metres: homes, 57 segons; dones, 1 minut.  
La qualificació d'aquest exercici serà d'apte o no apte, i cal superar com a mínim quatre de les proves per a ser qualificat com a apte.  
Per a poder realitzar-les els aspirants hauran d'aportar, prèviament, original de certificat mèdic oficial en què haurà de constar expressament la seua capacitat per a concórrer a les proves físiques en el moment de la celebració i que haurà d'estar datat amb una antiguitat inferior a un mes a comptar de dia de la celebració de les proves físiques. La falta de presentació d'aquest certificat mèdic exclourà els aspirants del procés de selecció.  
1.2. Valoració de les proves d'aptitud física. La valoració de les proves d'aptitud física en les proves de salt es realitzarà mesurant la distància efectiva.  
2. Prova psicotècnica. De caràcter obligatori i eliminatori.  
Consistirà a superar els exercicis o proves psicotècniques aptitudinals i de personalitat d'acord amb el que disposa l'Ordre de 23 de novembre de 2005, tal com s'assenyala en l'annex I de les presents bases. La superació de les dites proves en els municipis de la Comunitat Valenciana, expressament homologades per l'Institut Valencià de Seguretat Pública, tindrà una validesa d'un any des de la realització, i eximirà durant aquest període l'aspirant de tornar a realitzar-les.  
La qualificació d'aquest exercici serà d'apte o no apte.  
3. Qüestionari. De caràcter obligatori i eliminatori.  
Consistirà a contestar correctament per escrit, un qüestionari, preparat pel tribunal, d'un mínim de 50 preguntes i màxim de 75 preguntes, amb quatre respostes alternatives una d'aquestes certa, en un temps màxim d'una hora i 30 minuts, sobre els temes relacionats en els grups I a IV, ambdós inclusivament, del temari que s'indica en l'annex III d'aquestes bases. Per a la correcció d'esta prova es tindran en compte, en tot cas, les respostes errònies.  
La qualificació d'aquest exercici serà de 0 a 10 punts, i caldrà obtindre una qualificació de 5 punts per a superar-lo.  
Penalitzaran les respostes errònies.  
4. Desenvolupament del temari. De caràcter obligatori i eliminatori.  
Consistent a desenvolupar per escrit durant un temps màxim d'una hora i 30 minuts i mínim d'una hora, dos temes triats per l'aspirant de quatre extrets per sorteig, dels grups I a IV, ambdós inclusivament, que componen el temari, que s'inclou en l'annex III d'aquestes bases. Aquests temes seran llegits en sessió pública davant del tribunal, que podrà formular les preguntes o aclariments que sobre aquests jutge oportuns. Es valorarà la claredat d'idees i el coneixement sobre els temes exposats.  
La qualificació d'aquest exercici serà de 0 a 10 punts, i per a superar l'exercici caldrà obtenir un mínim de 5 punts.  
5. Temes locals. De caràcter obligatori i no eliminatori.  
Consistirà a contestar un qüestionari de 25 preguntes amb respostes alternatives, que versaran sobre matèria relativa al grup V del temari que s'inclou en l'annex III d'aquestes bases, en un temps màxim de 50 minuts.  
La qualificació d'aquest exercici serà de 0 a 5 punts.  
6. Coneixement del valencià. De caràcter obligatori i no eliminatori.  
  
Consistirà a traduir del valencià al castellà i viceversa, un text proposat pel tribunal, en un temps màxim de 30 minuts.  
Aquest exercici es qualificarà de 0 a 4 punts, a raó de 2 punts com a màxim per cadascuna de les traduccions.  
7. Coneixement d'idioma anglés. De caràcter obligatori i no eliminatori.  
Consistirà a traduir de l'anglès al castellà un text proposat pel tribunal en un temps màxim de 30 minuts.  
Aquest exercici es qualificarà de 0 a 2 punts.  
8. Reconeixement mèdic. De caràcter obligatori i eliminatori.  
Consistirà a superar un reconeixement mèdic, d'acord amb el quadre d'exclusions mèdiques que s'expressa en l'Ordre de 23 de novembre de 2005, tal com s'assenyala en l'annex II de les presents bases. La superació d'aquesta prova, homologada expressament per l'IVASPE, tindrà una validesa d'un any des de la realització, i queden exempts de realitzar-la aquells que, en tal període, l'hagen superat, sempre que no es produïsquen malalties que, segons el parer del tribunal mèdic, justifiquen de tornar-les a passar.  
La valoració dels exercicis de desenvolupament del temari s'efectuarà mitjançant l'obtenció de la mitjana aritmètica de cada un dels membres del tribunal de selecció, i s'han de rebutjar a aquests efectes totes les puntuacions màximes i mínimes quan entre aquestes existisca una diferència de 4 punts o més. Servirà, si és el cas, com a punt de referència la puntuació màxima obtinguda. Aquesta diferència serà de 2 punts quan es tracte de valorar els temes locals.  
  
Novena. Relació d'aprovats i creació de borsa de treball  
Finalitzades les proves selectives de cada torn, el tribunal farà públiques en el tauler d'anuncis de l'Ajuntament les relacions d'aspirants aprovats, per ordre de puntuació final obtinguda, en nombre no superior al de places convocades, respectivament per torn de mobilitat i lliure, i tenint en compte per al torn lliure la qualificació de tots els exercicis, tant voluntaris com obligatoris.  
Una vegada cobertes les places en propietat, la resta dels aspirants del torn lliure que hagen superat, almenys, quatre exercicis de la convocatòria, passaran a constituir una borsa de treball per a possibles nomenaments interins.  
Als efectes de la borsa els aspirants s'ordenaran segons el nombre d'exercicis superats i la puntuació total obtinguda, de tots els exercicis superats.  
Quan algun o alguns dels aspirants aprovats renunciaren a continuar el procés de selecció o siguen exclosos d'aquest per no tenir algun dels requisits exigits, no presentar la documentació, o per falsedat d'aquesta, o per no superar el curs selectiu, s'anul·laran les actuacions respecte d'aquests i el tribunal podrà proposar la inclusió en la llista d'admesos, del mateix nombre que el d'exclosos per les anteriors causes, i pel mateix ordre que resulte d'aquelles, els quals s'incorporaran a la realització del curs selectiu en les mateixes condicions que els anteriors, sense perjudici de la responsabilitat en què, si és el cas, pogueren haver incorregut.  
La borsa de treball tindrà una vigència de dos anys comptats des de la data de la seua constitució.  
  
Deu. Curs selectiu  
El tribunal formularà proposta al president de la corporació dels aspirants del torn lliure que, havent superat l'oposició, amb la prèvia presentació de la documentació exigida en aquestes bases, hagen de superar en l'Institut Valencià de Seguretat Pública i Emergències un curs de caràcter selectiu, de contingut teoricopràctic. El curs selectiu constarà de dues fases: una, de formació i selecció en l'Institut Valencià de Seguretat Pública i Emergències, i una altra, de pràctiques, que es realitzarà al municipi de Gandia.  
Els aspirants proposats s'incorporaran a l'IVASPE per a realitzar el primer curs que es convoque. La qualificació d'aquest correspondrà a l'IVASPE.  
Aquells aspirants que hagueren realitzat amb anterioritat el curs selectiu per a l'accés a la mateixa escala de la policia local en els municipis de la Comunitat Valenciana, quedaran exempts de realitzar-lo, si no hagueren transcorregut més de quatre anys des de la data de realització i superació d'aquest i no s'haguera alterat substancialment el seu contingut.  
Superat el curs teoricopràctic, l'Institut Valencià de Seguretat Pública, formularà proposta de nomenament, si escau, a l'Alcaldia, amb indicació de la puntuació o qualificacions obtingudes, als efectes del seu nomenament.  
La qualificació del curs, tant del període teoricopràctic com de les pràctiques, correspondrà a l'Institut Valencià de Seguretat Pública, i la seua valoració es realitzarà d'acord amb criteris objectius que tindran en compte, entre altres, els punts següents: assimilació dels coneixements impartits, responsabilitat, dedicació, actituds davant del professorat i resta d'alumnes i tots els aspectes de l'actuació de l'aspirant que siguen necessaris per a valorar la seua capacitat per a una adequada prestació de les funcions atribuïdes al lloc.  
En el supòsit que l'aspirant no supere el curs selectiu, l'IVASPE comunicarà aquesta circumstància a l'Alcaldia, i l'aspirant podrà incorporar-se al curs immediatament posterior. Si no supera aquest curs perdrà el dret a participar en el procés selectiu instat, que s'entendrà acabat als efectes de poder convocar de nou la plaça no coberta.  
  
Per a la realització del curs teoricopràctic l'aspirant serà nomenat funcionari en pràctiques de la respectiva corporació local, amb els drets inherents a tal situació, i percebrà a càrrec de l'Ajuntament les retribucions íntegres del lloc al qual aspira.  
  
Onze. Presentació de documents  
L'aspirant proposat pel tribunal haurà de presentar davant l'Ajuntament, en el termini màxim de 20 dies hàbils des que es faça pública la relació d'aprovats, els documents acreditatius de les condicions de capacitat i requisits exigits en aquestes bases, i que no hagueren estat aportats amb anterioritat. L'aspirant que tinga la condició de funcionari de carrera quedarà exempt de justificar documentalment les condicions generals que ja consten acreditades per a obtindre el seu anterior nomenament. En tot cas, haurà de presentar original o còpia compulsada del seu nomenament com a funcionari de carrera i títol acadèmic exigit. Si dins del termini indicat, i excepte cas de força major, no presentara l'anterior documentació, no podrà ser nomenat funcionari, i s'invalidarà l'actuació respecte d'aquest, i la nul·litat subsegüent dels actes del tribunal respecte a aquest, sense perjudici de la responsabilitat en què pogueren haver incorregut, si és el cas. En el cas que l'aspirant siga exclòs per no presentar la documentació requerida, o per falsedat d'aquesta, el tribunal podrà proposar la inclusió en la llista d'admesos, del mateix nombre que d'exclosos per anteriors causes, sempre que hagen superat les proves selectives.  
  
  
Dotze. Nomenament  
Superades les proves de selecció i el curs selectiu, que constarà de dues fases: una, de formació i selecció i una altra de pràctiques, amb la presentació prèvia de la documentació exigida, l'aspirant serà nomenat funcionari de carrera, i haurà de prendre possessió en el càrrec en el termini màxim de 30 dies a comptar del següent a aquell en què els siga notificat el nomenament. Els nomenaments s'han d'efectuar en el termini màxim de 15 dies, comptats des de la comunicació de l'Institut Valencià de Seguretat Pública.  
Respecte al torn de mobilitat, les persones nomenades cessaran, a tots els efectes, en els llocs de treball que ocupaven, i prendran possessió en la plaça obtinguda dins dels 15 dies següents al moment del cessament en l'ajuntament de procedència, que haurà d'efectuar dins dels cinc dies hàbils següents a la data de la publicació de la resolució del concurs.  
El còmput dels terminis de cessament i presa de possessió s'iniciarà quan finalitzen els permisos o llicències que, si escau, hagen estat concedits als interessats. Els participants en els concursos de mobilitat estaran obligats a traslladar, per escrit, els dits permisos o llicències a l'ajuntament convocant, que podrà acordar, mitjançant resolució motivada, la suspensió del gaudi d'aquests.  
L'ajuntament de procedència podrà ajornar el cessament en aquest al funcionari o funcionària que haja obtingut plaça per mobilitat en un altre distint, mitjançant una resolució motivada, quan concórreguen necessitats del servei, i per un període de temps no superior a 20 dies hàbils, i ho comunicarà a aquesta pròrroga a l'ajuntament convocant.  
A tots els efectes, el termini que hi haja entre el cessament i la presa de possessió es considerarà com de servei actiu.  
  
Tretze. Incidències  
El tribunal podrà resoldre els dubtes que es presenten, interpretar estes bases i prendre els acords necessaris per al bon ordre del procés selectiu. En allò no previst en les presents bases, de conformitat amb el que preveu l'article 52 de la Llei Orgànica 2/1986, de 13 de març, de Forces i Cossos de Seguretat, serà aplicable la Llei de la Generalitat Valenciana 6/1999, de 19 d'abril, de Policies Locals i de Coordinació de les Policies Locals de la Comunitat Valenciana; el Decret 88/2001, de 24 d'abril, del Govern Valencià, pel qual s'estableixen les bases i criteris generals uniformes per a la selecció, promoció i mobilitat de totes les escales i categories de les policies locals i auxiliars de policia local de la Comunitat Valenciana, i les ordres de 23 de novembre de 2005, de la Conselleria de Justícia, Interior i Administracions Públiques, per les quals s'estableixen els criteris mínims per a la selecció de les policies locals de la Comunitat Valenciana en proves psicotècniques i aprovació del barem general d'aplicació als concursos de mèrits per a la provisió de places en els cossos de la policia local de la Comunitat Valenciana, pel torn de mobilitat, publicades en el Diari Oficial de la Generalitat Valenciana número 5148, de 2 de desembre de 2005.  
  
  
Catorze. Recursos  
Contra aquesta convocatòria, les bases i tots els actes administratius que siguen dictats en el seu desenvolupament i que posen fi a la via administrativa, es pot interposar el recurs potestatiu de reposició en el termini d'un mes des de la publicació de la present convocatòria en el Butlletí Oficial de la Província de València, sense perjudici de la seua impugnació directa davant la jurisdicció contenciosa administrativa en el termini de dos mesos, comptats a partir de l'endemà de la referida publicació, de conformitat amb la Llei 30/1992, de 26 de novembre, en la redacció que en fa la Llei 4/1999, de 13 de gener.  
Contra els actes del tribunal qualificador, de conformitat amb el que preveu l'article 114 de la Llei 30/1992, de 26 de novembre, en la redacció que en fa la Llei 4/1999, de 13 de gener, es podrà interposar el recurs d'alçada. Aquest recurs s'interposarà davant d'aquest tribunal o davant de la Alcaldia Presidència, en el termini d'un mes si l'acte fóra exprés i de tres mesos si no ho fora.  
  
Quinze. Publicació  
Les presents bases de la convocatòria per a la provisió de llocs vacants es publicaran en el Butlletí Oficial de la Província de València i en el Diari Oficial de la Comunitat Valenciana, i el seu extracte en el Boletín Oficial del Estado, i el seu text íntegre es comunicarà a l'Institut Valencià de Seguretat Pública de la Generalitat Valenciana, en els termes establerts en la legislació de règim local i de coordinació de policia locals de la Comunitat Valenciana.  
  
  
ANNEX I  
Proves psicotècniques  
  
El contingut de la prova o reconeixement psicotècnic s'ajustarà al barem i criteris que s'indica en l'annex III de l'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'estableixen els criteris mínims per a la selecció de les policies locals de la Comunitat Valenciana en proves psicotècniques, publicades en el Diari Oficial de la Generalitat Valenciana número 5148, de 2 de desembre de 2005.  
  
  
ANNEX II  
Reconeixement mèdic  
  
El contingut del reconeixement mèdic s'ajustarà al que estableix l'annex II de l'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'estableixen els criteris mínims per a la selecció de les policies locals de la Comunitat Valenciana per a reconeixement mèdic, publicades en el Diari Oficial de la Generalitat Valenciana número 5148, de 2 de desembre de 2005.  
  
  
ANNEX III  
Temari  
  
El contingut del temari serà l'assenyalat en l'Ordre d'1 de juny de 2001, de la Conselleria de Justícia i Administracions Públiques, de desenvolupament del Decret 88/2001, de 24 d'abril, del Govern Valencià, pel qual s'estableixen les bases i criteris generals uniformes per a la selecció, promoció i mobilitat de les policies locals de la Comunitat Valenciana (ordre publicada en el Diari Oficial de la Generalitat Valenciana número 4049, 24.07.2001), per a les places objecte d'aquestes bases.  
Grup V  
El grup V, de temes sobre l'entorn sociolocal del municipi de Gandia, és el següent:  
Tema 41. Història de la ciutat de Gandia. Infraestructures culturals de Gandia i oferta de serveis culturals. Festes a Gandia, dates de celebració, característiques i significats.  
Tema 42. Gandia. Població. Economia, Territori. Guia de carrers i terme municipal.  
Tema 43. Gandia, municipi turístic.  
Tema 44. Ordenances de Gandia.  
  
  
ANNEX IV  
  
El barem i valoració dels mèrits del concurs del torn de mobilitat s'ajustarà al que estableix l'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'aprova el barem general d'aplicació als concursos de mèrits per a la provisió de places en els cossos de la policia local de la Comunitat Valenciana, pel torn de mobilitat, ordre publicada en el Diari Oficial de la Generalitat Valenciana número 5148, de 2 de desembre de 2005.  
  
  
Gandia, 9 de setembre de 2014.- El secretari general del Ple (R Conselleria de Presidència 13.12.2012, DOCV 26.12.2012: Lorenzo Pérez Sarrión.